EkBass/fiwiki-20250220-pages-articles huggingface dataset:
Spriikopiokone

thumb|Spriikopiokone Spriikopiokone eli spriimonistuskone on 1920–1970-luvuilla käytössä ollut monistuslaite. Spriimonistuksessa käytetään paino-originaalin tuottamiseen kaksiosaista masterarkkia. Väri siirtyy vahaan sidotulla painovärillä päällystetystä alusarkista peilikuvana päällysarkin takapuolelle niihin kohtiin, joita on painettu kynällä, kirjoituskoneen näppäimillä tai muulla välineellä. Kopiot tuotetaan siirtämällä väri päällysarkista alkoholipohjaisen liuottimen avulla kopioarkeille. Värin vähetessä kopioiden laatu heikkenee vähitellen. Spriikopioinnilla pystytään tuottamaan monivärisiä originaaleja vaihtamalla välillä alusarkkia eriväriseen. Menetelmä keksittiin 1920-luvulla, ja tuotemerkkejä olivat ”Ditto” ja ”Banda”. Laitetta ei pidä sekoittaa vahaskopiokoneeseen, joka oli toinen samaan aikaan paljon käytössä ollut kopiointilaite. Sekaannusta voi aiheuttaa myös se, että spriikopioinnista on käytetty myös nimitystä vahakopiointi. Spriikopiointi ja vahaskopiointi jäivät pois käytöstä 1960-luvulta alkaen, kun markkinoille tuli helppokäyttöisiä, joskin aluksi kalliita valokopiokoneita. ==Aiheesta muualla== * In-depth look at a ditto master sheet Luokka:Toimistovälineet Luokka:Kirjapainotaito
Glemsfordin rautatieasema

Glemsfordin rautatieasema oli rautatieasema Stour Valley Railwayn varrella Glemsfordissa, Suffolkissa. Se oli käytössä vuosina 1865–1967. Asema avattiin vuonna 1865. Ensimmäisen kerran se mainittiin aikatauluissa kuitenkin vasta seuraavana vuonna. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Glemsfordin asema suljettiin samana päivänä. Asemarakennus, rahtivaja ja tasoristeysvahdin asunto ovat jäljellä, yksityisasunnoiksi muutettuina. Laiturit ja muut rakennukset sen sijaan on purettu. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Suffolkin rautatieliikennepaikat
Partiaalinen moolisuure

Partiaalinen moolisuure (Ȳi) on ekstensiivisessä suureessa havaittava muutos, kun puhtaan aineen joukkoon lisätään äärimmäisen pieni määrä toista ainetta, jolloin muodostuu seos. Intensiivisuureissa kuten lämpötilassa tai painessa ei tapahdu muutosta toisen komponentin lisäyksen yhteydessä. Aineen partiaalinen moolisuure riippuu seoksen koostumuksesta ja on ekstensiivisuureen osittaisderivaatta komponentin ainemäärään nähden. Partiaalinen moolisuure voidaan määrittää kaikille ekstensiivisuureille kuten tilavuudelle, sisäenergialle, entalpialle, entropialle, Gibbsin energialle ja Helmholtzin vapaaenergialle. Partiaalisen moolisuureen tunnus muodostetaan yleensä ekstensiivisuureen tunnuksesta lisäämällä kirjaimen päälle poikkiviiva. Merkittäviä partiaalisia moolisuureita ovat partiaalinen moolitilavuus ja partiaalinen Gibbsin energia eli kemiallinen potentiaali.Stanley I. Sandler: Thermodynamics, Kirk-Othmer Encyclopedia of Chemical Technology, John Wiley & Sons, New York, 2006. Viitattu 4.8.2017. Partiaaliset moolisuureet määritellään ekstensiivisuureen osittaisderivaatta komponentin ainemäärään nähden. Esimerkiksi seoksessa, jossa on komponentteja i ja j ovat partiaaliset moolisuureet näille muotoa: :\bar{Y_i}=\left( \frac{\partial Y}{\partial n_i} \right)_{T,P,n_{j eq i}} ja :\bar{Y_j}=\left( \frac{\partial Y}{\partial n_j} \right)_{T,P,n_{j eq i}}, tässä n on komponentin ainemäärä. Termodynamiikan tärkeät riippuvuudet pätevät myös partiaalisille moolisuureille kuten ekstesiivisuureillekin. Niiden avulla voidaan määritellä partiaaliset moolientalpiat, partiaalinen Helmholtzin energia ja kemiallinen potentiaali seuraavasti: :\bar{H_i}=\bar{U_i}+P\bar{V_i}, :\bar{A_i}=\bar{U_i}-T\bar{S_i}, :\mu =\bar{H_i}-T\bar{S_i},, tässä U on sisäenergia, V on tilavuus ja S on entropia. Partiaalinen moolisuure voi olla joko positiivinen tai negatiivinen. Esimerkiksi veden ja etanolin seoksissa se on negatiivinen vedelle ja positiivinen etanolille. Tästä johtuen lisättäessä pieni määrä etanolia veteen, on seoksen tilavuus pienempi kuin alkuperäisen vesimäärän tilavuus oli. Partiaalisten moolisuureiden arvot täytyy määrittää kullekin seokselle ja kullekin komponentille kokeellisesti. ==Lähteet== Luokka:Termodynamiikka
Teiskon museo

Teiskon museo on Tampereella Terälahden kaupunginosassa toimiva kotiseutumuseo, joka on avattu yleisölle vuonna 1975. Se sijaitsee entisen Teiskon kunnan alueella, ja sitä ylläpitää Teisko-Seura. Museo esittelee vanhan ajan maalaiselämää. Kokoelmiin kuuluu yli 2 000 esinettä, joista suurin osa on saatu lahjoituksena teiskolaisilta asukkailta ja tiloilta. Museon päärakennuksena toimii vuonna 1796 valmistunut vieraspytinki, joka on siirretty museon tontille Ison-Kivirannan tilalta. Talossa on esillä asumiseen liittyviä tavaroita, kuten huonekaluja, tekstiilejä ja keittiövälineitä. Tilat on sisustettu isännälle sekä vanhalle ja nuorelle emännälle. Museoalueella on lisäksi nähtävänä aittoja, pirttejä, savusauna, paja ja korsu. Perusnäyttelyn ohella museossa järjestetään vuosittain vaihtuvia teemanäyttelyitä. Teiskon museo on Tampereen ainoa kotiseutumuseo. Se on avoinna kesäisin. == Lähteet == Luokka:Tampereen museot Luokka:Suomen kotiseutumuseot museo Luokka:Terälahti
Enphin

ENPHIN (aiemmin PH ja sitä ennen Mr. Peter Hayden) on suomalainen yhtye, joka on perustettu vuosituhannen alussa Pohjois-Satakunnassa Kankaanpäässä. Yhtyeen musiikkityyli on kaikkea raskaasta post-metalista, tantrisen space rockin kautta kosmiseen doomiin. Yhtyeen ulosannin tyylisuuntausten kirjo on laaja, jonka vuoksi genre-määritelmät ovat usein kiinni määrittelijän omasta kokemustausta. Yhtyeen ensimmäinen virallinen julkaisu First Cycle Complete julkaistiin vuonna 2006 ja ensimmäinen täyspitkä albumi Faster Than Speed vuonna 2010. Vuonna 2017 yhtye alkoi viitata itseensä vain logonsa PH- monogrammilla , siirtyi Svart Recordsille ja julkaisi neljännen täyspitkänsä Eternal Hayden sekä esiintyi Tanskassa Roskilde Festivalilla. Elokuussa 2019 Svart Records tiedotti PH:n viidennen albumin julkaisusta. Osiris Hayden nimeä kantava levy julkaistiin marraskuun ensimmäisenä päivä. Albumin julkaisua edelsi singlejen Justified ja Origo julkaisu. Huhtikuussa 2021 Roadburn Festivaalin digitaalisen version yhteydessä Pelagic Records ilmoitti yhtyeen tehneen sopimuksen yhtyeen kanssa ja tuleva levy tultaisiin julkaisemaan ENPHIN -nimen alla. Maaliskuussa 2022 Pelagic Records julkisti yhtyeen kuudennen, kesäkuussa julkaistavan, albumin kantavan nimeä End Cut. Samalla julkaistiin tulevan levyn ensimmäinen single Cut Flesh. Vuosi End Cut albumin julkaisun jälkeen yhtye julkaisi sen materiaaliin perustuvan remix-levyn Re- cut. Vain digitaalisissa palveluissa julkaistu levy koostuu suomalaisten elektronisen musiikin artistien, yhtyeen jäsenten sivuprojektien ja mm. Oranssi Pazuzun jäsenten tekemistä remixeistä. == Jäsenet == Nykyinen kokoonpano * Jussi-Pekka Koivisto * Lauri Kivelä * Joakim Udd * Vesa Vatanen Entinen kokoonpano * Simo Kuosmanen * Mikko Marjamäki * Touko Santamaa * Vesa Ajomo == Diskografia == === Studioalbumit === * 2010 Faster Than Speed, CD (Winter Records), 2012 2LP (Mikrofoni) * 2012 Born A Trip, CD (Kauriala Society), 2013 2LP (Mikrofoni) * 2014 Archdimension Now, 2CD (Kauriala Society) * 2017 Eternal Hayden, CD/LP (Svart Records) *2019 Osiris Hayden, CD/LP (Svart Records) *2022 End Cut, CD/2LP (Pelagic Records) === Muut julkaisut === * 2006 First Cycle Complete, 7" (Post-rock Cafe Hietakulma) * 2008 Orbit:Orbit, 10" split with Galacticka (Verilinja, Waste of Space) * 2011 This Was Mr. Peter Hayden, MC (Rabbit Ilsn Records) * 2014 We Fly High, 7" (Mikrofoni, Rämekuukkeli, Doognad Records) == Lähteet == == Aiheesta muualla == * Yhtyeen kotisivut Luokka:Suomalaiset metalliyhtyeet
Eleanor Put Your Boots On

Eleanor Put Your Boots On on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta You Could Have It So Much Better. Se nousi Britannian singlelistalla parhaimmillaan sijalle 30. Singlen B-puolena julkaistiin kappale ”Wine in the Afternoon”. Molemmille kappaleille kuvattiin myös musiikkivideot, jotka julkaistiin muun muassa videopalvelu YouTubessa. == Kappaleet == === 7" singlejulkaisu === # # == Lähteet == Luokka:Vuoden 2005 kappaleet Luokka:Franz Ferdinandin kappaleet
Blagnac

Blagnac on kunta Ranskan eteläosassa Haute-Garonnen departementissa Occitanien alueella. Se on Toulousen esikaupunki ja sijaitsee Garonnejoen varrella. Blagnac’ssa on paljon lentokonealan teollisuutta. Siellä valmistetaan muun muassa Airbus A380 -lentokoneita. Kaupungissa on Toulouse-Blagnacin lentoasema sekä lentokoneiden historiasta kertova Aeroscopia -ilmailumuseo. Tour de France 2017 ==Nähtävyyksiä== Kunnan nähtävyyksiä on 1600-luvulta peräisin oleva dominikaaninen Blagnac’n luostari sekä alkujaan 1000-luvulla rakennettu Saint-Pierren -kirkko, jota on vuosisatojen saatossa useasti muutettu ja korjattu. Tiedosto:Aérogare_LFBO_2016.jpg|Toulouse-Blagnacin lentoasema Tiedosto:Aeroscopia_-_Main_hall_1.JPG|Fouga Magister Aeroscopia -ilmailumuseossa Tiedosto:Couvent Sainte-Catherine de Sienne - Blagnac.jpg|Blagnac’n luostari Église Saint-Pierre de Blagnac.jpg|Saint- Pierren -kirkko ==Lähteet== ==Aiheesta muualla== Luokka:Haute-Garonnen kunnat
Barry Town United FC

Barry Town United Football Club () on jalkapalloseura Barryn kaupungista Walesissa. Barry Town pelaa Walesin korkeimmalla sarjatasolla Walesin Valioliigassa. Seuralla on seitsemän Walesin mestaruutta vuosilta 1996, 1997, 1998, 1999, 2001, 2002 ja 2003. Walesin cupin Barry Town on voittanut 1955, 1994, 1997, 2001, 2002 ja 2003. ==Lähteet== Luokka:Walesilaiset jalkapalloseurat Luokka:Vuonna 1912 perustetut urheiluseurat
Grenade (Haute-Garonne)

Grenade on kunta Ranskan eteläosassa Haute-Garonnen departementissa Occitanien alueella. se sijaitsee Toulousen ja Montaubanin kaupunkien puolivälissä Garonnejoen varrella. ==Nähtävyyksiä== Kunta on keskiaikainen bastide, eli linnoitettu kaupunki. Kunnan nähtävyyksiä on goottilainen kirkko Notre-Dame de l'Assomption. Sen kahdeksankulmainen torni on 47 metriä korkea. Grenade on sijaintinsa takia ollut aina vilkas kauttakulku- ja kauppapaikka. Kaupungin keskustassa on lähes 1800 neliömetrin kokoinen katettu kauppahalli. Kauppahalliin käytetyt rakennuspuut on kaadettu 1200-luvulla, ja sen kellotorni on tehty 1600-luvulla.Tour de France 2017 ==Lähteet== ==Aiheesta muualla== Luokka:Haute-Garonnen kunnat
Soraya

Soraya on naisen etunimi. Se on muun muassa seuraavilla henkilöillä: *Soraya Raquel Lamilla Cuevas, taiteilijanimi Soraya (1969–2006), kolumbialais- yhdysvaltalainen muusikko *Soraya Arnelas, taiteilijanimi Soraya (s. 1982), espanjalainen laulaja *Soraya Esfandiary Bakhtiary (1932–2001), Iranin šaahitar *Soraya Haddad (s. 1984), algerialainen judoka ja olympiavoittaja *Soraya Jiménez (1977–2013), meksikolainen painonnostaja ja olympiavoittaja *Soraya Post (s. 1956), ruotsalainen poliitikko *Soraya Saga, japanilainen graafikko ja videopelien suunnittelija *Soraya eli Soraja Tarzi (1899–1968), Afganistanin kuningatar ==Sukunimenä== *Nisa Soraya (s. 1957), brittiläissyntyinen suomalainen laulaja
Väinö Nieminen

Väinö Erkki (Väinö E.) Nieminen (24. tammikuuta 1898 Helsinki – 5. elokuuta 1979 Hämeenlinna) oli suomalainen agronomi ja Kansallisen Kokoomuksen kansanedustaja Hämeen läänin eteläisestä vaalipiiristä vuodesta 1958 vuoteen 1966. Nieminen kirjoitti ylioppilaaksi vuonna 1917 ja valmistui agronomiksi vuonna 1923. Suurimman osan työurastaan hän toimi maanviljelijänä, mutta toimi myös muun muassa maataloushallituksessa ja Tervajoki Oy:llä. Niemisen vanhemmat olivat maanviljelijä Nestor Nieminen ja Matilda Grönhag. Nieminen oli naimisissa Siiri Maria Kukkosen kanssa vuodesta 1925 lähtien. Hän sai maanviljelysneuvoksen arvonimen vuonna 1948. Sotilasarvoltaan Nieminen oli kersantti. == Lähteet == Luokka:Maanviljelysneuvokset‎ Luokka:Kansanedustajat Luokka:Kansallisen Kokoomuksen poliitikot Luokka:Hämeen vaalipiiri Luokka:Vuonna 1898 syntyneet Luokka:Vuonna 1979 kuolleet
Turn Blue

__NOTOC__ Turn Blue on The Black Keysin kahdeksas studioalbumi, joka julkaistiin 9. toukokuuta 2014. Albumi nousi listaykköseksi Yhdysvalloissa, Australiassa ja Kanadassa, jonka lisäksi se ylsi viiden parhaan joukkoon yhteensä kymmenessä maassa. Turn Bluelta julkaistiin singlenä viisi kappaletta. == Kappaleet == == Arvostelut == * The Guardian: * Pitchfork: 5,8/10 * Rolling Stone: * Soundi: THE BLACK KEYS: Turn Blue Viitattu 1.6.2022. == Lähteet == Luokka:Vuoden 2014 albumit Luokka:The Black Keysin albumit
Väinö Kuoppala

Väinö Jooseppi Kuoppala (22. huhtikuuta 1914 Ylistaro – 2. syyskuuta 1963 Helsinki) oli suomalainen agronomi ja kauppias, joka toimi Kansallisen Kokoomuksen kansanedustajana Vaasan vaalipiiristä helmikuusta 1962 syyskuuhun 1963. Kuoppala kirjoitti ylioppilaaksi vuonna 1933 ja valmistui agronomiksi vuonna 1940. Suurimman osan työurastaan hän toimi maanviljelijänä, minkä lisäksi hän toimi myös muun muassa opettajana ja kauppiaana. Paikallispolitiikassa hän oli mukana Ylistarossa toimien kunnanvaltuuston puheenjohtajana. Kuoppalan vanhemmat olivat maanviljelijä ja kauppias Juho Kuoppala ja Matilda Hirvilammi. Kuoppala oli naimisissa Eila Malkamäen kanssa vuodesta 1943 lähtien. Hän oli sotilasarvoltaan vänrikki. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Ylistaron kunnanvaltuutetut Luokka:Vaasan vaalipiiri Luokka:Suomalaiset kauppiaat Luokka:Vuonna 1914 syntyneet Luokka:Vuonna 1963 kuolleet
Martti Huttunen

Martti Johannes Huttunen (16. joulukuuta 1911 Tuusniemi – 10. tammikuuta 1956 Kuopio) oli suomalainen pastori ja sosiaalijohtaja, joka toimi Kansallisen Kokoomuksen kansanedustajana Kuopion läänin läntiestä vaalipiiristä 1951–1956. Huttunen kirjoitti ylioppilaaksi vuonna 1932. Teologian erotutkinnon hän suoritti vuonna 1938 ja sai pappisvihkimyksen samana vuonna. Huttunen toimi Kuopiossa pappina vuoteen 1948 saakka, minkä jälkeen hän toimi Kuopion kaupungin sosiaalijohtajana vuoteen 1955 saakka. Paikallispolitiikassa hän toimi Kuopiossa ja oli sekä kunnanvaltuuston että kunnanhallituksen jäsen. Huttunen oli myös presidentinvaaleissa valitsijamies vuoden 1950 vaaleissa. Huttusen vanhemmat olivat kanttori Otto Huttunen ja Saima Auroora Salmio. Huttunen oli naimisissa Alli Kerttu Hiekkalan kanssa vuodesta 1939 lähtien. == Lähteet == == Aiheesta muualla == * Kuka kukin on 1954 Luokka:Kansanedustajat Luokka:Kuopion kaupunginvaltuutetut Luokka:Kansallisen Kokoomuksen poliitikot Luokka:Pohjois-Savon vaalipiiri Luokka:Suomen evankelis-luterilaisen kirkon papit Luokka:Vuonna 1911 syntyneet Luokka:Vuonna 1956 kuolleet
Saint-Sulpice-la-Pointe

Saint-Sulpice-la-Pointe on kunta Ranskan eteläosassa Tarnin departementissa Occitanien alueella. Se sijaitsee Tarnjoen ja sen sivujoen Agoutjoen haarakohdassa. Kunta on keskiaikainen bastide eli linnoitettu kaupunki. Toisen maailmansodan aikaan kunnan alueelle perustettiin internointileiri, joka purettiin vuonna 1944. Kunnan nähtävyys on Saint-Sulpicen kirkon 1300-luvulta peräisin oleva kello- ja puolustustorni, jonka rakennutti Foixin kreivi Gaston Phébus.Tour de France 2017 ==Lähteet== ==Aiheesta muualla== Luokka:Tarnin kunnat
Hannu Niittykangas

Hannu Niittykangas (22. elokuuta 1950 Jyväskylä – 24. maaliskuuta 2011 Jyväskylä)Muistokirjoitus, Helsingin Sanomat, 24.3.2011. Viitattu 4.8.2017. [tilaajille] oli Jyväskylän yliopistossa vuosina 2001–2011 yrittäjyyden (alueellinen pk-yrittäjyys) professori. Niittykangas työskenteli aiemmin 1995–2001 Kuopion yliopistossa yrittäjyyden ja johtamisen apulaisprofessorina ja professorina. Sitä ennen hän toimi Jyväskylän yliopiston taloustieteen laitoksella ja Keski-Suomen taloudellisessa tutkimuskeskuksessa tutkijana ja erikoistutkijana. Niittykankaan tutkimusaiheita olivat muun muassa yrittäjyys, aluetalous, aluepolitiikan vaikutustutkimukset, uuden liiketoiminnan syntymisen logiikka, yrittäjä henkilönä sekä maaseudun elinkeinot.Hannu Niittykangas yrittäjyyden professoriksi Jyväskylän yliopiston tiedote 12.9.2001. Viitattu 4.8.2017. Niittykangas oli koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 1992 aiheenaan maaseudun yritystoiminnan kehittymismahdollisuudet. == Lähteet == Luokka:Suomalaiset professorit Luokka:Jyväskylän yliopiston professorit Luokka:Suomalaiset kauppatieteilijät Luokka:Vuonna 1950 syntyneet Luokka:Vuonna 2011 kuolleet
Onnar S. Nylund

Onnar S. Nylund (4. heinäkuuta 1896 Heisala, Parainen – 11. kesäkuuta 1959 Helsinki) oli suomalainen merikapteeni ja laivanvarustaja.Äänimeri-sivusto : O.S.Nylund Nylund lähti merille jo 14-vuotiaana ahvenanmaalaisella Aug. Trobergin Margareta nelimastoparkilla. Laivanvarustajana hän omisti erikokoisia laivoja pienistä saaristohöyrylaivoista aina Suomen suurimpaan höyrylaivaan S/S Albertinaan saakka. Ensimmäiset laivansa Nylund hankki 1939. Nylund omisti myös rahtaus-, laivameklari- ja laivanhoitotoimia harjoittaneen Northern Chartering Oy:n ja hänellä oli Paraisilla omistuksessaan Mågbyn kartano. Nylundin varustamoita olivat: * Northern Steamship Co Ltd — Pohjolan Höyrylaiva Oy, laivoja S/S Mercur, S/S Hermes, S/S Salvator, S/S Adolf, S/S Lapponia, S/S Porkkala, S/S Hangö, S/S Toimi, S/S Barö * Northern Shipping Ltd, laivoja S/S Lapponia, S/S Nylandia * Pargas Rederi & Varvas Ab, laivoja S/S Diana, S/S Helena, S/S Katrina, S/S Albertina * Korpo Rederi Ab, pääomistaja Emil Höglund Vaasasta, toimi vuoteen 1970 saakka, laivoja S/S Constantia, S/S Contina, S/S Concordia, S/S Contella * Iniö Rederi Ab, laiva S/S Norby * Oy Finland - Afrika & Australia Line Ltd Ab, perustettu 1948 Henry Nielsenin kanssa Suomen ja Etelä-Afrikan liikennettä varten, laivoja Nylundin S/S Albertina ja Nielsenin S/S Wasa. == Lähteet == Luokka:Suomalaiset laivanvarustajat Luokka:Suomalaiset merikapteenit Luokka:Vuonna 1896 syntyneet Luokka:Vuonna 1959 kuolleet
Saint-Lieux-lès-Lavaur

Saint-Lieux-lès-Lavaur on kunta Ranskan eteläosassa Tarnin departementissa Occitanien alueella. Se sijaitsee Agoutjoen varrella. Kunnan nähtävyys on kapearaiteinen rautatie CFTT (Chemin de fer touristique du Tarn). Rautatiellä on käytössä viisi höyryveturia, joista kolme on luokiteltu historiallisiksi monumenteiksi.Tour de France 2017 ==Lähteet== ==Aiheesta muualla== Luokka:Tarnin kunnat
S/S Albertina

S/S Albertina (vuodesta 1950 S/S Kotka) oli rahtihöyrylaiva, joka oli suomalaisomistuksessa 1948–1956. Laiva oli Suomen suurin mäntähöyrykoneella varustettu kuivarahtilaiva.Äänimeri-sivusto: Kuvia laivoista ja merenkulkijoista: O. S. Nylund: Albertina Laiva valmistui marraskuussa 1913 Flensburger Schiffbau-Gesellschaftin telakalta Flensburgissa Saksassa. Laivan nimeksi tuli Cannstatt, ja se asetettiin Saksan ja Australian väliseen liikenteeseen. Ensimmäisen maailmansodan alettua 1914 Australian viranomaiset takavarikoivat laivan Brisbanessa. Laivan nimeksi tuli Bakara, ja se oli aluksi sota-ajan kuljetuksissa, ja toukokuusta 1918 alkaen se oli Commonwealth Government Linesin käytössä. Vuonna 1925 laivan omistajaksi tuli bremeniläinen Roland-Linie AG varustamo, ja nimeksi muuttui Witell. Seuraavana vuonna omistajaksi vaihtui bremeniläinen Norddeutscher Lloyd. Vuonna 1937 vaihtui omistajaksi Hamburg Südamerikanische DG ja laivan nimeksi tuli Rosario. Laiva upposi toisen maailmansodan aikana Norjassa, mutta se nostettiin ylös ja korjattiin. Vuonna 1945 se vaurioitui pahoin Hampurin satamassa liittoutuneiden pommituksessa. Englantilaiset ottivat laivan sodan jälkeen haltuunsa, se siirrettiin tanskalaisten käyttöön ja korjattiin. Huhtikuussa 1948 laivan osti suomalainen O. S. Nylundin omistama Pargas Rederi och Varvs Ab varustamo. Laiva asetettiin Nylundin ja Henry Nielsenin yhteisesti omistaman Oy Finland - Afrika & Australia Line Ltd varustamon liikenteeseen. Nylund luopui osuudestaan yhteisvarustamossa vuonna 1950, ja lokakuussa 1950 laivan osti Henry Nielsenin omistama Ab Helsingfors Steamship Co. Ltd. Laivan uudeksi nimeksi tuli Kotka. Englannin kuljetus- ja siviili-ilmailuministeriö osti laivan helmikuussa 1956. Se lastattiin täyteen pommeja, arsenikkia ja muuta sotilaallista ongelmajätettä ja upotettiin lasteineen 23. heinäkuuta 1956 keskelle Atlanttia. Laivan pituus oli 143,15 metriä, leveys 17,81 metriä ja syväys 7,31 metriä. Kuollut paino oli 9 120 tonnia ja höyrykoneen teho 4 000 hevosvoimaa. == Lähteet == Luokka:Höyrylaivat Luokka:Rahtilaivat Luokka:Hylyt
Rabastens

Rabastens on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella. ==Nähtävyydet== Kunnan nähtävyyksiä on 1600-luvun kartanossa oleva paikallishistorian, -arkeologian ja -taiteen museo Musée du pays Rabastinois. Toinen huomattava nähtävyys on kirkko Notre- Dame-du-Bourg. Se kuuluu Unescon maailmanperintöluetteloon osana Santiago de Compostelan pyhiinvaellusreittiä Ranskassa.Tour de France 2017 ==Lähteet== ==Aiheesta muualla== Luokka:Tarnin kunnat
Watanabe

Watanabe on sukunimi. Se on muun muassa seuraavien japanilaisten henkilöiden sukunimi: * Chitetsu Watanabe (1907–2020), maailman pitkäikäisimpiin kuulunut japanilainen mies * Haruka Watanabe (s. 1972), jääkiekkomaalivahti * Hidemaro Watanabe (1924–2011), jalkapalloilija * Kanako Watanabe (s. 1996), uimari * Kazuma Watanabe (s. 1986), jalkapalloilija * Kazumi Watanabe (s. 1953), kitaristi * Ken Watanabe (s. 1959), näyttelijä * Kōta Watanabe (s. 1998), jalkapalloilija * Makoto Sei Watanabe (s. 1962), arkkitehti * Masashi Watanabe (1936–1995), jalkapalloilija * Mitsuo Watanabe (s. 1953), jalkapalloilija * Sadao Watanabe (s. 1933), jazzmuusikko * Takehiro Watanabe (s. 1993), yhdistetyn hiihtäjä * Takeshi Watanabe (s. 1972), jalkapalloilija * Tsuyoshi Watanabe (s. 1997), jalkapalloilija * Yoko Watanabe (1953–2004), sopraano * Yanosuke Watanabe, jalkapalloilija * Yoshiichi Watanabe (s. 1954), jalkapallomaalivahti * Yumi Watanabe (s. 1970), jalkapalloilija * Yūta Watanabe (s. 1994), koripalloilija.
Rauhaniemen kansankylpylä

Rauhaniemen kansankylpylä on vuonna 1929 rakennettu uimalaitos, joka sijaitsee Tampereella Näsijärven rannassa, Lapinniemen kaupunginosassa. Kansankylpylään kuuluu sauna ja uimaranta, jotka ovat käytössä ympäri vuoden. Kesäisin paikalla toimii myös kioski. Arkkitehti Bertel Strömmerin suunnittelema kylpylärakennus on säilynyt ulkopuolelta lähes alkuperäisessä asussa, ja sillä on kulttuurihistoriallista arvoa. Sisätiloissa on lämmitetyt pukuhuoneet, wc- ja peseytymistilat sekä kaksi saunaa, jotka ovat yhteisiä naisille ja miehille. Saunojat eivät ole alasti vaan käyttävät uima-asua. Isompaan saunaan mahtuu kerralla jopa 50 henkeä, pienempään 30. Kansankylpylän saunat ja vesi lämmitetään öljyllä. Rauhaniemen kansankylpylän omistaa Tampereen kaupunki, ja sen hoidosta huolehtii tamperelainen uimaseura TaTU Tampere. ==Historiaa== Tampereen Pyhäjärven rantaan perustettiin 1908 Palomäen uimalaitos. Tamperelaiset uimaseurat esittivät kuitenkin vuonna 1921, että myös Itä- Tampereen alueelle tarvittaisiin vastaavanlainen kohde. Kaupungin rahapulan vuoksi hanke viivästyi ja päätös uuden ”kansankylpylän” rakentamisesta tehtiin vasta vuosikymmenen lopulla. Uimalaitoksen sijaintipaikaksi valikoitui Rauhaniemi, joka oli ollut jo pitkään Lapin esikaupungin asukkaiden vakituinen uimapaikka. Kansankylpylän avajaisia vietettiin juhannuksena 1929. Kylpylä oli alun perin virkistyspaikka, jossa ihmiset uivat rauhallisesti ja ottivat aurinkoa. Siellä järjestettiin uimakouluja ja myös muuta toimintaa, kuten puistokonsertteja. Sauna valmistui myöhemmin, vuonna 1957. Kylpylän länsipuolelta on löydetty kalliopiirroksia, joita pidetään kulttuurihistoriallisesti merkittävänä muinaisjäännöksenä. ==Lähteet== ==Aiheesta muualla== * Rauhaniemen kansankylpylä Facebookissa * Rauhaniemen kansankylpylän järjestyssäännöt vuonna 1930 Luokka:Suomalaiset kylpylät Luokka:Suomen uimarannat Luokka:Yleiset saunat Luokka:Tampereen rakennukset ja rakennelmat Luokka:Bertel Strömmerin suunnittelemat rakennukset Luokka:Tampereen kulttuuri Luokka:Lapinniemi
Jalmari Pusa

Juho Jalmar (Jalmari) Pusa (18. elokuuta 1895 Pyhäjärvi Vpl – 27. syyskuuta 1957 Turku) oli suomalainen maanviljelijä ja kapteeni, joka toimi Kansallisen Kokoomuksen kansanedustajana Kymen läänin vaalipiiristä vuosina 1948–1951. Pusa työskenteli muun muassa maanviljelijänä, Viipurin suojeluskuntapiirin Käkisalmen alueen aluepäällikkönä ja Pyhäjärven palopäällikkönä. Paikallispolitiikassa hän oli mukana Pyhäjärvellä, jossa toimi kunnanvaltuutettuna ja kunnanvaltuuston puheenjohtajana. Vuoden 1917 yleislakon aikana Pusa johti Pyhäjärven suojeluskuntaa kahakassa, joka päättyi kolmen suojeluskuntalaisen kuolemaan. Pusan vanhemmat olivat maanviljelijä Juho Pusa ja Liisa Tihveräinen. Pusa oli naimisissa Hanna Bycklingin kanssa vuodesta 1923 lähtien. == Lähteet == == Aiheesta muualla == * Aikalaiskirja 1934 * Jalmari Pusa : Karjalan miehet taistelussa Kaljusen joukkojen kanssa, Hakkapeliitta, 16.11.1937, nro 46, s. 20, Kansalliskirjaston digitaaliset aineistot Luokka:Kansanedustajat Luokka:Kansallisen Kokoomuksen poliitikot Luokka:Pyhäjärven Vpl kunnanvaltuutetut Luokka:Kymen vaalipiiri Luokka:Suomen sisällissodan valkoiset Luokka:Vuonna 1895 syntyneet Luokka:Vuonna 1957 kuolleet
Leo Leppä

Leo Lauri Leppä (28. toukokuuta 1893 Lammi – 18. elokuuta 1958 Turku) oli suomalainen taloudenhoitaja ja rovasti, joka toimi Kansallisen Kokoomuksen kansanedustajana Turun läänin eteläisestä vaalipiiristä vuosina 1945–1948. Leppä kirjoitti ylioppilaaksi vuonna 1914. Teologian erotutkinnon hän suoritti vuonna 1918 ja sai pappisvihkimyksen samana vuonna. Pastoraalitutkinnon Leppä suoritti vuonna 1923. Työuransa aikana hän toimi kirkollisissa tehtävissä muun muassa Askaisissa, Laitilassa ja Turussa minkä lisäksi hän toimi kamreerina sekä Asikaisten että Rymättylän säästöpankeissa. Paikallispolitiikassa Leppä oli mukana toimien kunnanvaltuutettuna sekä Rymättylässä että Turussa. Hän oli presidentinvaalin valitsijamies vuoden 1950 vaaleissa. Lepän vanhemmat olivat vääpeli Karl Fredrik Leppä ja Emerentia Nålberg. Leppä oli naimisissa Aino Emilia Oksasen kanssa vuodesta 1918 lähtien. Hän sai rovastin arvonimen vuonna 1943. == Lähteet == Luokka:Kansanedustajat Luokka:Turun kaupunginvaltuutetut Luokka:Rymättylän kunnanvaltuutetut Luokka:Kansallisen Kokoomuksen poliitikot Luokka:Varsinais-Suomen vaalipiiri Luokka:Suomen evankelis-luterilaisen kirkon papit Luokka:Vuonna 1893 syntyneet Luokka:Vuonna 1958 kuolleet
Usko Koski

Usko Sulo Toinen Koski (13. tammikuuta 1898 Helsinki – 20. joulukuuta 1973 Helsinki) oli suomalainen varatuomari ja pankinjohtaja, joka toimi Kansallisen Kokoomuksen kansanedustajana Uudenmaan läänin vaalipiiristä vuosina 1948–1951. Koski kirjoitti ylioppilaaksi vuonna 1917. Ylemmän oikeustutkinnon hän suoritti vuonna 1928 ja varatuomariksi hän valmistui vuonna 1936. Koski teki pitkän uran Kansallis-Osake-Pankissa, minkä lisäksi hän toimi muun muassa Hyvinkään kauppalan ilmasuojelupäällikkönä vuosina 1940-1946. Kunnallispolitiikassa Koski oli mukana toimien Hyvinkään kauppalanvaltuuston varapuheenjohtajana ja jäsenenä kauppalanhallituksessa. Hän oli myös presidentin valitsijamies vuoden 1956 vaaleissa. Kosken vanhemmat olivat suutari Villehad Koski ja Hilma Matilda Sillfors. Koski oli naimisissa Lempi Dagmar Hjeltin kanssa vuodesta 1920 lähtien. == Lähteet == Luokka:Kansanedustajat Luokka:Hyvinkään kaupunginvaltuutetut Luokka:Kansallisen Kokoomuksen poliitikot Luokka:Uudenmaan vaalipiiri Luokka:Suomalaiset juristit Luokka:Suomalaiset pankinjohtajat Luokka:Vuonna 1898 syntyneet Luokka:Vuonna 1973 kuolleet
Yrjö Antila

Yrjö Iisakki (Yrjö I.) Antila (17. helmikuuta 1894 Ilmajoki – 28. kesäkuuta 1958 Ilmajoki) oli suomalainen maanviljelijä, joka toimi Kansallisen Kokoomuksen kansanedustajana Vaasan läänin eteläisestä vaalipiiristä vuosina 1945–1951. == Ura == Antila suoritti kansakoulun jälkeen opintoja myös kansanopistossa ja maamieskoulussa. Hän työskenteli maanviljelijänä ja toimi myös hengellisenä puhujana. Kunnallispolitiikassa Antila oli mukana toimien Ilmajoella sekä kunnanvaltuustossa että kunnanhallituksessa. Hän oli presidentin valitsijamies vuoden 1950 vaaleissa. == Yksityiselämä == Antilan vanhemmat olivat maanviljelijä ja Kokoomuksen kansanedustaja Juho Erkki Antila ja Maria Margaretha Vuorenmaa. Antila oli naimisissa Edla Katariina Kortesmäen kanssa vuodesta 1918 lähtien. == Lähteet == Luokka:Kansanedustajat Luokka:Ilmajoen kunnanvaltuutetut Luokka:Kansallisen Kokoomuksen poliitikot Luokka:Vaasan läänin eteläinen vaalipiiri Luokka:Vuonna 1894 syntyneet Luokka:Vuonna 1958 kuolleet
Leo Böök

Leo Richard (Leo R.) Böök (1. tammikuuta 1891 Uusikaarlepyy – 12. huhtikuuta 1969 Tampere) oli suomalainen kappalainen ja rovasti, joka toimi Kansallisen Kokoomuksen kansanedustajana Hämeen läänin pohjoisesta vaalipiiristä vuosina 1933–1939. Böök kirjoitti ylioppilaaksi vuonna 1909. Teologian erotutkinnon hän suoritti vuonna 1913 ja sai pappisvihkimyksen samana vuonna. Pastoraalitutkinnon Böök suoritti vuonna 1918. Hän työskenteli muun muassa vankilapastorina, merimiespastorina Lontoossa ja Hampurissa sekä kenttäpappina. Kunnallispolitiikassa Böök oli mukana toimien Tampereen kaupunginvaltuustossa. Hän oli presidentin valitsijamies vuosien 1950 ja 1956 vaaleissa. Böökin vanhemmat olivat lehtori Albert Theodor Böök ja Anna Maria Aleksandra Borgström. Böök oli naimisissa Hanna Maria Kekonin kanssa vuodesta 1916 lähtien. Hän sai rovastin arvonimen vuonna 1945. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomen evankelis-luterilaisen kirkon papit Luokka:Vuonna 1891 syntyneet Luokka:Vuonna 1969 kuolleet
Gaillac

Gaillac on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella. ==Nähtävyydet== Kaupungin nähtävyyksiä on vuonna 972 perustettu Saint-Michelin benedikiiniläisluostari, jonka munkit ovat tehneet Gaillacista tunnetun viinintuotantoalueen. Muita nähtävyyksiä ovat Saint Pierren kirkko, keskustan vanha aukio Place du Griffoul sekä 1600-luvulta oleva linna Château de Foucaud. Linna on historiallinen monumentti ja siellä on vuodesta 1934 lähtien ollut taidemuseo Musée des beaux-arts de Gaillac. Kaupungissa on luonnontieteellinen museo Muséum d'histoire naturelle Philadelphe Thomas, jossa on näytteillä yli 600 lintua sekä niiden munia ja pesiä sekä matelijoita, nisäkkäitä, hyönteisiä ja äyriäisiä.Tour de France 2017 Abbaye Saint-Michel a Gaillac - PA00132878 Centre.jpg|Saint-Michelin luostari Tiedosto:Harvesting_Goblet_trained_vines_in_Gaillac.jpg|Viininrypäleiden korjuuta Gaillac - église Saint-Pierre - PA00095558.jpg|Saint Pierren kirkko Château d'Hutaud et parc - Musée des Beaux-Arts de Gaillac.jpg |Château d'Hutaud ==Lähteet== ==Aiheesta muualla== Luokka:Tarnin kunnat
Niilo Honkala

Niilo Mikael Honkala ent. Rautell (3. lokakuuta 1906 Jokioinen – 12. tammikuuta 1994 Helsinki) oli suomalainen toimitusjohtaja, joka toimi Kansallisen Kokoomuksen kansanedustajana Turun läänin eteläisestä vaalipiiristä vuosina 1945–1958. Hänelle myönnettiin professorin arvonimi vuonna 1983. Honkala kirjoitti ylioppilaaksi vuonna 1928 Turun suomalaisesta lyseosta. Filosofian kandidaatiksi ja maisteriksi hän valmistui vuonna 1935 Turun yliopistosta. Vuosina 1937-1938 hän toimi Lahden vuoden 1938 MM- hiihtojen pääsihteerinä. Sen jälkeen hän siirtyi matkailujärjestöjen ja edelleen Turun kaupungin palvelukseen. Hän oli Kokoomuksen puoluesihteeri vuosina 1946-1957 ja Nykypäivä-lehden päätoimittaja vuosina 1955-1962. Kunnallispoliitikassa hän oli mukana Turussa ollen jäsenenä kaupunginvaltuustossa vuosina 1945-1953. Honkala oli presidentin valitsijamies vuosien 1950 ja 1956 vaaleissa. 1970-luvulla Honkala toimi Vapaan koulutuksen tukisäätiön hallituksen puheenjohtajana. Säätiö vastusti peruskoulu- uudistusta. Niilo Honkala johti talvisodassa Koski Tl:n miehistä koottua komppaniaa (3./JR 14), joka osallistui ankariin puolustustaisteluihin Muolaanjärvellä ja Summassa. Jatkosodan alussa kapteeni Honkala toimi JR 35:n valistusupseerina, kunnes hänestä 3.10.1941 – 35-vuotispäivänään – tuli Kenjakan harjanteilla Itä-Karjalassa niin kutsutun Loimaan pataljoonan (III/JR 35) komentaja. Kenjakan lisäksi Loimaan pataljoona taisteli Honkalan johdolla Mäntyselässä, Karhumäessä, Krivillä, Poventsassa, Stalinin kanavalla ja Seesjärvellä. Honkala johti Loimaan pataljoonaa lokakuuhun 1943 saakka, jonka jälkeen hän toimi JR 35:n esikuntapäällikkönä ja rykmentin II pataljoonan komentajana. Majuriksi 14. maaliskuuta 1944 ylennetty Honkala oli pataljoonansa kanssa siirtymässä kohti Kannaksen ratkaisutaisteluita, kun hän joutui 22. kesäkuuta 1944 Soutjärvellä liikenneonnettomuuteen, joka vei hänet useiksi viikoiksi Sotasairaalaan, mistä hän palasi Ihantalaan elokuun puolivälissä, nyt rykmenttiupseeriksi. Reserviläisenä Honkala kotiutettiin palveluksesta 4. lokakuuta 1944. Honkalan vanhemmat olivat maanviljelijä Nikolai Rautell ja Ida Vilhelmina Pyhkö. Honkala oli naimisissa Vuokko Mirjam Mikolan kanssa vuodesta 1938 lähtien. == Lähteet == Luokka:Kansanedustajat Luokka:Turun kaupunginvaltuutetut Luokka:Kansallisen Kokoomuksen poliitikot Luokka:Kansallisen Kokoomuksen puoluesihteerit Luokka:Varsinais-Suomen vaalipiiri Luokka:Suomalaiset päätoimittajat Luokka:Suomalaiset professorin arvonimen saaneet Luokka:Vuonna 1906 syntyneet Luokka:Vuonna 1994 kuolleet
Senouillac

Senouillac on kunta Ranskan eteläosassa Tarnin departementissa Occitanien alueella. ==Nähtävyydet== thumb|left|Château de Mauriac Kunnan nähtävyyksiä on 1200-luvulta peräisin oleva Temppeliherrain ritarikunnan linna Château de Mauriac. Linna on kuulunut 1960-luvulta lähtien taidemaalari Bernard Bistesille, joka käyttää linnan saleja taideteostensa esittelyyn.Tour de France 2017 ==Lähteet== ==Aiheesta muualla== Luokka:Tarnin kunnat
Mikko Hurtta

Alvar Hjalmar Mikael (Mikko) Hurtta (vuoteen 1936 Schreck; 3. joulukuuta 1896 Tampere – 13. toukokuuta 1989) oli suomalainen varatuomari, joka toimi Kansallisen Kokoomuksen kansanedustajana Kuopion läänin läntisestä vaalipiiristä vuosina 1939–1945. Hurtta kirjoitti ylioppilaaksi vuonna 1915. Lakitieteen kandidaatiksi hän valmistui vuonna 1920 ja varatuomariksi vuonna 1923. Hurtta työskenteli muun muassa Turun hovioikeudessa ja sotaministeriössä, minkä lisäksi hän toimi Kuopion pormestarina vuosina 1936–1966. Kunnallispolitiikassa hän oli mukana toimien kaupunginvaltuuston jäsenenä Kuopiossa. Jatkosodan aikana vuosina 1943–1944 pääministerinä toiminut Edwin Linkomies on muistelmissaan luonnehtinut Hurttaa Kokoomuksen oikeaan laitaan kuuluneeksi hallituksen politiikan vastustajaksi, joka Linkomiehen mielestä vei saksalaismielisyydessään voiton puoluetoveristaan Jaakko Ikolasta.Edwin Linkomies: Vaikea aika, s. 236. Helsinki: Otava, 1970. Hurtan vanhemmat olivat hovioikeudenneuvos, Tampereen kunnallispormestari Karl Hjalmar Schreck ja Eva Nadine Helsingius. Hurtta oli naimisissa Hellä Sylvia Soinin kansa vuodesta 1921 lähtien. == Lähteet == ==Aiheesta muualla== *Mikko Hurtta Porvarillisen Työn Arkisto Luokka:Kansanedustajat Luokka:Kuopion kaupunginvaltuutetut Luokka:Kansallisen Kokoomuksen poliitikot Luokka:Pohjois- Savon vaalipiiri Luokka:Suomalaiset juristit Luokka:Vuonna 1896 syntyneet Luokka:Vuonna 1989 kuolleet
Rauhaniemi

Rauhaniemi voi tarkoittaa seuraavia: ==Paikkoja== * Rauhaniemi, Sulkavalla sijaitseva kylä ja niemi, jossa toimii Rauhaniemen kotiseutumuseo * Rauhaniemi, Tampereen Lapinniemen kaupunginosassa sijaitseva niemi, jossa on Rauhaniemen kansankylpylä ==Henkilöitä== * Kati Rauhaniemi (s. 1975), yrittäjä ja kehitysjohtaja * Matti Rauhaniemi (s. 1954), kuvataiteilija ja aforistikko ==Muita merkityksiä== * Rauhaniemen kesäteatteri, kesäteatteri Tammelassa
Martti O. Kölli

Martti Oskari (Martti O.) Kölli (4. joulukuuta 1910 Urjala – 19. toukokuuta 1985 Forssa) oli suomalainen varatuomari ja maanviljelijä, joka toimi Kansallisen Kokoomuksen kansanedustajana Hämeen läänin eteläisestä vaalipiiristä vuosina 1945–1954. Kölli kirjoitti ylioppilaaksi vuonna 1932. Ylemmän oikeustutkinnon hän suoritti vuonna 1942 ja varatuomariksi hän valmistui vuonna 1944. Maanviljelijänä hän työskenteli Koijärvellä, nykyisen Forssan alueella, vuodesta 1939 lähtien. Kunnallispolitiikassa Kölli oli mukana toimimalla kunnanvaltuuston jäsenenä Koijärvellä. Köllin vanhemmat olivat maanviljelijä Martti Vihtori Kölli ja Susanna Karén. Kölli oli naimisissa Aino Annikki Huhtisen kanssa vuodesta 1948 lähtien. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Koijärven kunnanvaltuutetut Luokka:Hämeen vaalipiiri Luokka:Suomalaiset juristit Luokka:Vuonna 1910 syntyneet Luokka:Vuonna 1985 kuolleet
S/S Vesta

S/S Vesta oli suomalainen Suomen Höyrylaiva Oy:n rahtilaiva. Laiva kaatui ja upposi kovassa myrskyssä 15. tammikuuta 1945 Örskärin majakan lähellä ollessaan vehnälastissa matkalla Norrköpingistä Helsinkiin. 18 hengen miehistöstä pelastui kuusi.Äänimeri-sivusto : Kuvia laivoista ja merenkulkijoista : Effoa : Vesta Suomalainen laiva haaksirikkoutunut Ruotsin rannikolla - miehistöstä kymmenkunta kateissa, Laatokka, 16.01.1945 nro 12, s. 1, Kansalliskirjaston digitaaliset aineistot Laiva oli rakennettu Willington Quay, Tyne Iron Shipbuilding Co Ltd:in telakalla Newcastlessa Englannissa vuonna 1889. Suomen sisällissodan aikana punaiset upottivat sen Mäntyluodon satamassa 18. huhtikuuta 1918, mutta laiva nostettiin ylös ja korjattiin. Laivan pituus oli 66,45 metriä, leveys 9,60 metriä ja syväys 4,93 metriä. Kuollut paino oli 1 256 tonnia ja höyrykoneen teho 700 hevosvoimaa. Suomen Höyrylaivalla oli myöhemmin vuosina 1952–1973 M/S Vesta -niminen moottorirahtilaiva, joka oli rakennettu 1952 Hollannissa.Äänimeri-sivusto : Kuvia laivoista ja merenkulkijoista : Effoa : Vesta(2) == Lähteet == Luokka:Höyrylaivat Luokka:Rahtilaivat Luokka:Laivaonnettomuudet Luokka:Vuoden 1945 onnettomuudet Luokka:Hylyt
Alive 2

Alive 2 on thrash metal -yhtye Anthraxin livealbumi, joka julkaistiin vuonna 2005 levymerkillä Sanctuary Records. == Kappaleet == === CD === # # # # # # # # # # # # === DVD === # Among The Living # Caught In A Mosh # A.I.R. # Madhouse # Efilnikufesin (N.F.L.) # Deathrider # Medusa # In My World # Indians # Time # I`m The Man # Be All End All # I Am The Law # Lone Justice == Kokoonpano == * Joey Belladonna – laulu * Dan Spitz – kitara * Scott Ian – rytmikitara, taustalaulu * Frank Bello – bassokitara, taustalaulu * Charlie Benante – rummut == Arvostelut == * Allmusic: Anthrax - Alive 2: The Music Viitattu 23.11.2022. * Imperiumi: 9/10Anthrax - Alive 2 Viitattu 23.11.2022. == Lähteet == == Aiheesta muualla == * * Luokka:Vuoden 2005 konserttitallenteet Luokka:Anthraxin konserttitallenteet Luokka:Konserttielokuvat
Vangshylla

Vangshylla on kylä Inderøyn kunnassa Pohjois-Trøndelagin läänissä Norjassa. Se sijaitsee Skarnsundetin salmen eteläpuolisessa osassa. Vuoteen 1991 saakka, kun Skarnsundin silta avautui, Vangshylla toimi lautta- ja kalasatamana. Luokka:Inderøy Luokka:Norjan kylät
S/S Kaleva

S/S Kaleva oli suomalainen John Nurminen Oy:n rahtilaiva. Se ajoi miinaan Ison Beltin salmessa Langelandin edustalla 10. huhtikuuta 1943 ollessaan kalkkilastissa matkalla Tanskan Aalborgista Turkuun. Laivan ensimmäinen konemestari kuoli, muut miehistön jäsenet pelastuivat Langelandiin.Äänimeri- sivusto : Kuvia laivoista ja merenkulkijoista : John Nurminen : Kaleva Laiva oli rakennettu Dumbarton Burrell & Son:in telakalla Skotlannissa vuonna 1883, tilaajana oli glasgowlainen Strathness Steamship Co. Laivan nimenä oli vuoteen 1889 Strathness ja sen jälkeen Onyx. Vuonna 1912 laivan osti tallinnalainen Tallinna Laevaühisus - Reval Shipping Co varustamo ja sen nimeksi tuli Eestimaa. Vuonna 1916 laivan osti John Nurmisen omistama Höyrylaiva Oy Otava Ab ja se sai Kaleva nimen. Suomen sisällissodan aikana punaiset polttivat ja upottivat sen Mäntyluodon satamassa mutta laiva nostettiin ylös ja korjattiin. Laivan omistajana oli 1924–1934 Diesen Wood Companys Rederi Ab Impilahdelta ja 1934–1939 Pitkärannan Laiva Oy Pitkärannasta. Laiva palasi vuonna 1939 John Nurminen Oy:n varustamon Laiva Oy Kalevan omistukseen. Laivan pituus oli 50,69 metriä, leveys 7,70 metriä ja syväys 3,96 metriä. Kuollut paino oli 480 tonnia ja höyrykoneen teho 450 hevosvoimaa. == Lähteet == Luokka:Höyrylaivat Luokka:Rahtilaivat Luokka:Laivaonnettomuudet Luokka:Itämeren hylyt
Chile on Hell

Chile on Hell on thrash metal -yhtye Anthraxin livealbumi, joka julkaistiin vuonna 2014 levymerkillä Nuclear Blast Records. == Kappaleet == # # # # # # # # # # # # # # # # # # == Kokoonpano == * Joey Belladonna – laulu * Jonathan Donais – soolokitara * Scott Ian – rytmikitara, taustalaulu * Frank Bello – basso, taustalaulu * Charlie Benante – rummut == Arvostelut == * Imperiumi: 7/10Anthrax - Chile On Hell Viitattu 23.11.2022. * Metalliluola: 8½/10Anthrax – Chile On Hell (2014) Viitattu 23.11.2022. == Lähteet == == Aiheesta muualla == * * Luokka:Vuoden 2014 konserttitallenteet Luokka:Anthraxin konserttitallenteet
Greatest Hits (Remo Drive)

__NOTOC__ Greatest Hits on minnesotalaisen Remo Driven albumi, joka julkaistiin 16. maaliskuuta 2017 Rolling Green Recordsin kautta sen jälkeen kun bändin musiikkivideot olivat saaneet huomiota YouTubessa. Minnesotalainen Izzy Commers kuvasi albumin kansikuvan Genius: Remo Drive - Greatest Hits Kappaleille "Art School", "Crash Test Rating" ja "Yer Killin' Me" on julkaistu musiikkivideot. Youtube: Art School -- Musiikkivideo Youtube: Crash Test Rating -- Musiikkivideo Youtube: Yer Killin' Me -- Musiikkivideo == Kappaleet == # # # # # # # # # # == Arvostelut == * Theneedledrop: 7/10 Youtube: Theneedledropin levyarvio * Punknews: Punknews: Greatest Hits – levyarvio == Lähteet == == Aiheesta muualla == * "Greatest Hits" discogs.com -sivustolla Luokka:Vuoden 2017 esikoisalbumit Luokka:Yhdysvaltalaiset punkalbumit Luokka:Emo-albumit
Kesämaitiainen

Kesämaitiainen (Leontodon hispidus) on asterikasvien (Asteraceae) heimoon ja maitiaisten (Leontodon) sukuun kuuluva kasvilaji. Se muistuttaa paljolti sukulaislajiaan syysmaitiaista (Scorzoneroides autumnalis, syn. Leontodon autumnalis), joka Suomessa on selvästi yleisempi. Sen lisäksi kesämaitiainen muistuttaa myös suunnilleen yhtä yleistä harjuhäränsilmää (Hypochaeris maculata) sekä selvästi edellistä harvinaisempaa liuskalehtihäränsilmää (Hypochaeris radicata). Kesämaitiainen kasvaa noin 30 senttimetriä korkeaksi ja sen varsi on lehdetön sekä useimmiten karvainen tai joskus vaaleasuomuinen. Kesämaitiaisen lehdet ovat suikeat ja mutkalaitaiset tai jonkin verran epäsäännöllisesti liuskoittuneet sekä karkeakarvaiset. Kesämaitiaisen kukinnot ovat keltaisia mykerökukintoja, kuten syysmaitiaisellakin. Kesämaitiaisen mykeröt ovat noin 3 cm leveitä ja sijaitsevat yksittäin varsien päissä. Kesämaitiaisen hedelmä on soikea ja haivenellinen. Kesämaitiainen kasvaa kuivilla paikoilla, kuten niityillä, laidunmailla ja tienpientareilla. Suomessa kesämaitiainen on jokseenkin yleinen idässä, lähinnä Pohjois- Karjalassa, sekä paikoin muualla eteläisessä Suomessa. Ahvenanmaalla, länsirannikolla, Pohjanmaalla, Kainuussa sekä Lapissa kesämaitiaista ei tavata juuri lainkaan. Laji on kuitenkin melko yleinen Etelä-Ruotsissa. == Lähteet == == Aiheesta muualla == *Suomen Lajitietokeskus: Kesämaitiainen (Leontodon hispidus) *Luontoportti: Kesämaitiainen (Leontodon hispidus) *Pohjolan kasvien pauloissa: Leontodon hispidus - kesämaitiainen *ITIS: Leontodon hispidus *United States Department of Agriculture (USDA): Leontodon hispidus *Flora of North America: Leontodon hispidus Luokka:Maitiaiset
Quebecin kansalliskirjasto ja -arkisto

Quebecin kansalliskirjasto ja -arkisto (, BAnQ) on Kanadassa Quebecin provinssissa toimiva kansalliskirjasto ja arkisto. Sen pääkirjasto sijaitsee Montréalissa, mutta kaikkiaan BAnQ:lla on 12 yleisölle avoinna olevaa toimipistettä Quebecin provinssin alueella.Centres de BAnQ conservant des archives Vaikka Kanadan pääkaupungissa Ottawassa toimii Kanadan kansalliskirjasto ja -arkisto, myös BAnQ on kansalliskirjasto ja -arkisto, koska quebecilaisille on tunnustettu itsenäisen kansakunnan asema Kanadan sisällä. Organisaationa BAnQ on perustettu 31.1.2006 yhdistämällä erillisinä toimineet Quebecin kansalliskirjasto ja Quebecin kansallisarkisto. BaAnQ on eräs VIAF-auktoriteettitunnisteita tukevista organisaatioista. ==Kuvia== Kuva:Edifice Gilles-Hocquart 02.jpg| BAnQ:n Montrealin keskusarkisto (Gilles- Hocquart; 535 avenue Viger Est). Kuva:Interior BAnQ Vieux-Montréal during Wikimania 2017 visit.jpg| Sisänäkymä BAnQ:n Montrealin keskusarkiston lukusalista. Kuva:Grande Bibliothèque vue de l'hôtel des Gouverneurs.JPG|Pääkirjasto sisäpihan puolelta. Kuva:Grande bibliotheque du Quebec-exterior.jpg|Grande Bibliothèque eli Quebecin pääkirjastotalo kadun puolelta. Montrealissa sijaitseva rakennus on BAnQ:n suurin toimipiste ja kävijåämäärältään koko Pohjois-Amerikan vilkkain yleinen kirjasto. Kuva:Grande Bibliotheque 94.JPG| Sisänäkymä pääkirjastotalosta. Kuva:Grande bibliotheque du Quebec-collection nationale.jpg| Pääkirjaston kansallisen (Quebec) kokoelman lukuhuone. ==Lähteet== == Aiheesta muualla== *BAnQui? BAnQuoi? Quatre lettres et tellement de possibilités (videokiteytys BAnQ:sta) (youtu.be) *Goulet, Denis (2009) Bibliothèque et Archives nationales du Québec : un siècle d’histoire. Montréal : BAnQ et Éditions Fides, 2009. 360 p. ISBN 978-2-7621-2810-9 (kirja-arvostelu BAnQ:n historiaa käsittelevästä teoksesta) (researchgate.net) Luokka:Kanadan rakennukset ja rakennelmat Luokka:Montrealin rakennukset ja rakennelmat‎ Luokka:Kansalliskirjastot Luokka:Kanadalainen kulttuuri Luokka:Kansallisarkistot Luokka:Pohjois-Amerikan kirjastot
Söderskärin ja Långörenin saaristo

Söderskärin ja Långörenin saaristo on Natura 2000 -suojelualue, jonka tunnus on FI0100077. Alueeseen kuuluvat Söderskärin luonnonsuojelualue, Långörenin luonnonsuojelualue ympäröivine vesialueineen, Kölhällen ja Stora Kölhällen vesialueineen Långörenistä etelään, Pellingin ulkosaaristoa, muun muassa Tunnholmenin luonnonsuojelualue, Sandkallan, Yttre Hällkallan, Yttergrundet, Storgrundet ja Inre Hällkallan ympäröivine vesialueineen.http://natura2000.eea.europa.eu/Natura2000/SDF.aspx?site=FI0100077 Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue Söderskärin luonnonsuojelualue alue rauhoitus päätös pinta-ala (ha) muuta Söderskär 1930 Uudenmaan lääninhallitus Tunnholmen saarineen ja vesialueineen 1932 29 maata, 120 vesialuetta Långören saaret ja luodot 1970 valtioneuvoston asetus 47 Långörenin eteläpuolinen hyljealue valtionomistus, luonnonsuojelulaki noin 2000 harmaahylje Sandkallan valtionomistus, luonnonsuojelulaki 2000 harmaahylje Yttre Hällkallan valtionomistus, luonnonsuojelulaki 2000 harmaahylje Yttergrundet valtionomistus, luonnonsuojelulaki 2000 harmaahylje Storgrundet valtionomistus, luonnonsuojelulaki 2000 harmaahylje Inre Hällkallan valtionomistus, luonnonsuojelulaki 2000 harmaahylje Knektskär harmaahylje Halsskär harmaahylje Låghällarna harmaahylje ==Lähteet== Luokka:Söderskärin ja Långörenin saaristo Luokka:Porvoon luonto